Ժորժի Ամադու

Ժորժի Ամադու (), բրազիլացի գրող, հասարակական-քաղաքական գործիչ, կոմունիստ։ Բրազիլիայի ակադեմիայի անդամ (1961)։

Կենսագրություն 
Ճանաչվել է «Կակաո» (1933), «Քրտինք» (1934) վեպերով։ 1930-ական թվականների կեսերից մասնակցել է Ազգային ազատագրական ալյանսի (միության) պայքարին, այդ տարիներին գրել է «Ժուբիաբա» (1935), «Մեռյալ ծով» (1936) և «Ավազի նավապետները» (1937) վեպերը։ Ալյանսի պարտությունից (1937) հետո բանտարկվել է, ապա դարձել վտարանդի (1941-1942)։

Վերադառնալով հայրենիք 1945 թվականին՝ Ամադուն Բրազիլիայի կոմկուսի կողմից ընտրվել է Ազգային կոնգրեսի պատգամավոր։ Կոմկուսի արգելումից (1948) հետո կրկին դարձել է վտարանդի (մինչև 1952 թվականը)։

«Հույսի ասպետի՝ Լաիս Կառլոս Պրեստեսի կյանքը» (1942, կենսագրական), «Գաբրիելան, մեխակը և դարչինը» (1958), «Դոնա Ֆլորը և նրա երկու ամուսինները» (1966) վեպերում, «Հին ծովայիններ» (1961) և «Գիշերային հովիվներ» (1964) պատմվածքների ժողովածուներում սոցիալիստական ռեալիզմի դիրքերից վարպետորեն արտացոլել է բրազիլական ժողովրդի կյանքը։

Ամադուն խաղաղության համաշխարհային խորհրդի անդամ էր, «Ժողովուրդների միջև խաղաղության ամրապնդման համար» լենինյան մրցանակի դափնեկիր (1951)։

1953 թվականին այցելել է Հայաստան։

Ծանոթագրություններ 

Բրազիլացի գրողներ
Պատվո լեգեոնի շքանշանի կոմանդորներ
Կոմունիստ գրողներ
Լրագրողներ
Բանաստեղծներ
20-րդ դարի բրազիլացի վիպասաններ
Փաստաբաններ
Բրազիլացի սցենարիստներ
Հասարակական գործիչներ
Բրազիլիայի քաղաքական գործիչներ
Գիտաֆանտաստիկ գրողներ
Բրազիլացի սոցիալիստներ
Մոդեռնիստ գրողներ
Լենինյան մրցանակի դափնեկիրներ
Բրազիլացի կոմունիստներ
Սրտամկանի ինֆարկտից մահացածներ